stanford-oval/wikipedia huggingface dataset:
ท่าราชวรดิฐ

ท่าราชวรดิฐ (มุมมองจากแม่น้ำเจ้าพระยา)
ท่าราชวรดิฐ ตั้งอยู่ริมแม่น้ำเจ้าพระยา ด้านหน้าพระที่นั่งราชกิจวินิจฉัย ถนนมหาราช แขวงพระบรมมหาราชวัง เขตพระนคร กรุงเทพมหานคร
ท่าราชวรดิฐเป็นท่าเทียบเรือพระที่นั่ง ตั้งอยู่ทางด้านตะวันตกของพระบรมมหาราชวัง เดิมเป็นที่ตั้งของพระตำหนักน้ำซึ่งสร้างในรัชสมัยพระบาทสมเด็จพระพุทธเลิศหล้านภาลัย เป็นตำหนักปักเสาลงในน้ำ ทอดคานเหมือนเรือนแพ มีหลังคามุงกระเบื้อง ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้รื้อตำหนักของเดิมเสีย แล้วลงเขื่อนถมที่ขึ้นเสมอพื้นดิน และสร้างพระที่นั่งขึ้นหมู่หนึ่งเป็นพลับพลาสูงตรงกลางองค์หนึ่ง พระราชทานนามว่า "พระที่นั่งชลังคพิมาน" ต่อพลับพลาสูงเข้าไปทางด้านตะวันออก มีพระที่นั่งสูงเป็นที่ประทับองค์หนึ่ง พระราชทานนามว่า "พระที่นั่งทิพยสถานเทพสถิต" พระที่นั่งข้างเหนือลดพื้นต่ำลงมาเป็นท้องพระโรงฝ่ายหน้าองค์หนึ่ง พระราชทานนามว่า "พระที่นั่งราชกิจวินิจฉัย" มีพระที่นั่งข้างใต้เหมือนกันกับองค์ข้างเหนือเป็นที่พักฝ่ายใน พระราชทานนามว่า "พระที่นั่งอนงค์ในสราญรมย์" ส่วนตรงหน้าพระที่นั่งชลังคพิมานใต้ท่าเสด็จลงเรือ โปรดเกล้าฯ ให้ก่อเขื่อนทำสระเป็นที่สรงสระหนึ่งก่อกำแพงเป็นบริเวณข้างในทั้ง 3 ด้านมีป้อมริมน้ำปลายแนวกำแพงด้านเหนือ พระราชทานนามว่าป้อมพรหมอำนวยศิลป์ ป้อมข้างใต้ตรงชื่อ ป้อมอินทร์อำนวยศร และโปรดเกล้าฯ ให้เรียกรวมกันทั้งบริเวณว่า ท่าราชวรดิฐ แปลว่า ท่าอันประเสริฐของพระราชา ข้างเหนือขึ้นไปทำท่าสำหรับเรือข้าราชการอีกท่าหนึ่ง โปรดเกล้าฯ ให้เรียกว่า ท่านิเวศน์วรดิฐ ซึ่งปัจจุบันเป็นท่าเรือรับส่งข้าราชการทหารเรือและประชาชนทั่วไปข้ามฟากแม่น้ำเจ้าพระยาจากฝั่งพระนครไปยังฝั่งธนบุรีขึ้นตรงท่าของกรมอู่ทหารเรือ
ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว พระที่นั่งในบริเวณท่าราชวรดิฐชำรุดจึงโปรดเกล้าฯ ให้ซ่อมรักษาพระที่นั่งราชกิจวินิจฉัยไว้ นอกนั้นให้รื้อเสีย ปัจจุบันท่าราชวรดิฐยังเป็นที่เสด็จประทับในการเสด็จโดยกระบวนพยุหยาตราทางชลมารค
แหล่งข้อมูลอื่น

แผนที่และภาพถ่ายทางอากาศของ ท่าราชวรดิฐ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′58″N 100°29′23″E﻿ / ﻿13.749343°N 100.489712°E﻿ / 13.749343; 100.489712
ภาพถ่ายทางอากาศของ ท่าราชวรดิฐ
บรรจบ เจริญพร

| บรรจบ เจริญพร |
| --- | --- |
บรรจบ เจริญพร
สารนิเทศภูมิหลัง
เกิด: 5 พฤษภาคม พ.ศ. 2483 บรรจบ เจียวเล้ง จังหวัดชลบุรี ประเทศไทย
เสียชีวิต: 30 ตุลาคม พ.ศ. 2559 (76 ปี) โรงพยาบาลรามาธิบดี กรุงเทพมหานคร ประเทศไทย
คู่สมรส: สมใจ อุดมร่วมใจ
บุตร: 2 คน
อาชีพ: นักร้อง นักแต่งเพลง
ปีที่แสดง: พ.ศ. 2511 – 2559
บรรจบ เจียวเล้ง หรือ บรรจบ เจริญพร (5 พฤษภาคม พ.ศ. 2483 - 30 ตุลาคม พ.ศ. 2559) เป็นชาว จ.ชลบุรี เข้าสู่วงการเพลงลูกทุ่งเมื่อปี 2511 โดยมาเชียร์รำวงมากับบุปผา สายชล คนบ้านเดียวกัน ที่คณะรำวง ส.ดาราศิลป์ และต่อมาได้ย้ายไปอยู่กับวงดาราน้อย คณะรำวงชื่อดังของชลบุรี ที่มี เรียม ดาราน้อย, พนม นพพร, ฉลอง ภู่สว่าง สังกัดอยู่
ประวัติ

บรรจบ เจริญพร มีชื่อจริงว่า บรรจบ เจียวเล้ง ต่อมาเปลี่ยนนามสกุลเป็น อุดมร่วมใจ เกิดเมื่อวันอาทิตย์ที่ 5 พฤษภาคม พ.ศ.2483 พ่อชื่ออุดม แม่ชื่อเต้า เจียวเล้ง เป็นลูกคนที่ 2 ในจำนวนพี่น้อง 3 คน โดยเขาเกิดที่บ้านกลาง ตำบลหน้าพระธาตุ อำเภอพนัสนิคม จังหวัดชลบุรี ซึ่งพ่อแม่มีอาชีพทำนาและทำไร่อ้อย จบการศึกษาชั้นประถมศึกษาปีที่ 4 ที่ โรงเรียนเหมือนวิเทศราษฎร์บำรุง วัดบ้านกลาง
ในวัยเด็ก บรรจบชอบการร้องเพลงลูกทุ่งเป็นอย่างมาก โดยเฉพาะเพลงของ สุรพล สมบัติเจริญ และเขายังเคยเป็นกองเชียร์รำวงอยู่กับวงคณะ “ดาราศิลป์” ต่อมาย้ายมาอยู่กับวง “ดาราน้อย” ซึ่งบรรจบเขาเป็นผู้ชักนำ บุปผา สายชล เข้ามาอยู่กับคณะ “ดาราน้อย” อีกด้วย ซึ่งรำวงคณะดาราน้อยนี้มี เรียม ดาราน้อย, พนม นพพรและฉลอง ภู่สว่าง สังกัดร่วมอยู่ด้วย ว่ากันว่าชื่อเสียงของบรรจบขณะที่อยู่กับคณะดาราน้อยนั้นโด่งดังมาก โด่งดังถึงขั้น สุรพล สมบัติเจริญต้องแอบมาชมการร้องเพลงของเขา เนื่องจากบรรจบร้องเพลงในแนวของสุรพล พร้อมกับชมว่านักร้องคนนี้มีอนาคตไกล
เส้นทางสู่วงการเพลง

เมื่อ บุปผา สายชล ที่ออกจากรำวงคณะดาราน้อย แล้วไปอยู่กับวงดนตรีจุฬารัตน์ และเมื่อบุปผาออกจากวงดนตรีจุฬารัตน์ ไปอยู่กับวงกระดิ่งทอง ของ ศรีไพร ใจพระ บุปผาจึงชักชวนบรรจบไปร่วมวงด้วย  แรก ๆ บรรจบลังเลเหมือนกัน เนื่องจากเขาเป็นกำลังหลักในการช่วยพ่อแม่ทำไร่อ้อย แต่การไปเป็นนักร้องนั้นก็เป็นสิ่งที่ตนเองปรารถนาเหมือนกัน ในที่สุดเมื่อพ่อแม่อนุญาตก็ติดตามบุปผา สายชล เข้ากรุงเทพฯ และได้สังกัดวงดนตรี “กระดิ่งทอง” ของ “ศรีไพร  ใจพระ” สมปรารถนาในปี พ.ศ.2510
บรรจบขึ้นเวทีร้องเพลงครั้งแรกในงานรับเชิญที่สมาคมไคเช็กชน แถวเพชรบุรีตัดใหม่ โดยร้องเพลง แฟนจ๋า, สิบหกปีแห่งความหลัง ของสุรพล สมบัติเจริญ แต่บรรจบได้ขึ้นร้องเพลงกับวงกระดิ่งทองงานแรกคือที่วัดเซิงหวาย บางซ่อน กรุงเทพฯ โดยเขาร้องเพลงของครูสุรพลเป็นหลักดังเดิม เช่น เสียวไส้, ของปลอม, หนักใจ, สนุกเกอร์ และอีกหลายเพลง เขายังจำได้ว่าแฟนเพลงปรบมือให้การต้อนรับเขาอย่างเนืองแน่นตามกลายสายฝน เขาทั้งตื่นเต้นและดีใจอย่างบอกไม่ถูก
บั้นปลาย

บรรจบพักอยู่ในซอยบุปผา​สวรรค์​ และพยายามผลักดันผลงานเพลงอออกสู่ตลาดอยู่เสมอ แต่ไม่ค่อยประสบความสำเร็จสักเท่าไร เพราะไม่มีทุนในการโปรโมต เช่นเพลง พรหมลิขิต, กางเกงหลุด โดยมีมนต์ เมืองเหนือสนับสนุน ซึ่งบรรจบ แต่งเองร้องเอง
สำหรับชีวิตครอบครัว บรรจบ เจริญพร สมรสกับคุณสมใจ อุดมร่วมใจ (เสียชีวิตแล้ว) มีบุตรชาย,หญิง 2 คน ผู้ชายชื่อ มานพ อุดมร่วมใจ และผู้หญิงชื่อ มาณี อุดมร่วมใจ และมีหลานอีก 3 คน โดยบ้านยังอยู่ใกล้ ๆ กับซอยบุปผาสวรรค์ที่เดิม
ผลงานเพลง

อย่าเดินโชว์ (เมษายน 2511) สุรินทร์ ​ภาค​ศิริ​
สุรพลคนกล่อมโลก (ประกอบภาพยนตร์ สุรพลลูกพ่อ 2511)
ฮักสาวลำชี (ประกอบภาพยนตร์ ชาติลำชี 2512) สุรินทร์​ ภาคศิริ​
หนุ่มพเนจร (6 พฤศจิกายน 2512 ประกอบภาพยนตร์ มนต์รักลูกทุ่ง
รักร้าวหนาวลม (11 ธันวาคม 2512 ประกอบภาพยนตร์ มนต์รักลูกทุ่ง พงษ์​ศักดิ์​ จันทรุกขา​
สิบสองปีแห่งการรอคอย
ใจเจ้าชู้ (31 ธันวาคม 2512) ประกอบภาพยนตร์ มนต์รักลูกทุ่ง
เสียงจากบรรจบ
เซ้า ๆ อย่าเว้าหลาย (ประกอบภาพยนตร์ จุ๊บแจง 2513)
คุณพ่อไม่สปอร์ต (ประกอบภาพยนตร์ มนต์รักจากใ จ2514)
หมดท่า (ประกอบภาพยนตร์ มนต์รักจากใจ 2514)
กระทบไหล่ดารา
ผลงานภาพยนตร์

สุรพลลูกพ่อ (2511)
ชาติลำชี (2512)
มนต์รักลูกทุ่ง (2513)
จุ๊บแจง (2513)
มนต์รักจากใจ (2514)
สะใภ้นิโกร (2523)
พลฯ ทองดีใจซื่อ (2525)
มนต์เพลงลูกทุ่ง เอฟ.เอ็ม. (2545)
ลาลับ

บรรจบ เจริญพร เสียชีวิตเมื่อวันอาทิตย์ที่ 30 ตุลาคม พ.ศ.2559 เวลา 05.10 ด้วยโรคตับแข็ง, ไตวาย หลังจากเข้ารักษาตัวที่โรงพยาบาลรามาธิบดีตั้งแต่วันพุธที่ 19 ตุลาคม พ.ศ.2559 สิริอายุได้ 76 ปี
โดยตั้งศพบำเพ็ญกุศลที่วัดอภัยทายาราม (วัดมะกอก) และฌาปนกิจเมื่อวันพฤหัสบดีที่ 3 พฤศจิกายน พ.ศ.2559 เวลา 16.00 น.
บรรจบ ใจพระ & เปลื้อง สมบัติเจริญ ซึ่งเป็นคุณพ่อของครูสุรพล สมบัติเจริญ โดยเป็นภาพจากภาพยนตร์เรื่อง สุรพลลูกพ่อ
บรรจบ ใจพระ & วิภารัตน์ เปรื่องสุวรรณ ภาพจากภาพยนตร์เรื่อง ชาติลำชี (พ.ศ.2512)
ชินกร ไกรลาศ & บรรจบ เจริญพร
กองกำลังผาเมือง

| กองกำลังผาเมือง |
| --- | --- |
กองอำนวยการรักษาความมั่นคงภายในภาค 3 ส่วนแยก 2
เครื่องหมาย
ประจำการ: พ.ศ. 2538; 29 ปีที่แล้ว (2538)
ประเทศ:  ไทย
เหล่า:  กองทัพบกไทย
รูปแบบ: กองกำลังป้องกันชายแดน หน่วยเฉพาะกิจ
บทบาท: การลาดตระเวน หน่วยยามชายแดน กำลังกึ่งทหาร
ขึ้นกับ:  กองทัพบกไทย
กองบัญชาการ: ถนนโชตนา ตำบลช้างเผือก อำเภอเมืองเชียงใหม่ จังหวัดเชียงใหม่
สมญา: กกล.ผาเมือง
คำขวัญ: พิทักษ์อาณา รักษาชายแดน
ปฏิบัติการสำคัญ: กรณีพิพาทกู่เต็งนาโย่ง
เว็บไซต์: www.phamuangforce.com
ผู้บังคับบัญชา
ผบ.กกล.ผาเมือง: พลตรี กิตากร จันทรา
เสธ.กกล.ผาเมือง: พันเอก ไมตรี ศรีสันเทียะ
เครื่องหมายสังกัด
ฉก.ตชด.31 ฉก.ตชด.32 ฉก.ตชด.33: 
นรข.เขตเชียงราย: 
ฉก.ทพ.32: 
กองกำลังผาเมือง (อังกฤษ: Phamuang Command และ Phamuang Force) คือกองกำลังป้องกันชายแดน 1 ใน 7 ของกองทัพบกไทย ตั้งอยู่ที่ ถนนโชตนา ตำบลช้างเผือก อำเภอเมืองเชียงใหม่ จังหวัดเชียงใหม่ ดูแลพื้นที่ด้านชายแดนไทย–ลาวช่วงจังหวัดพิษณุโลก, อุตรดิตถ์, น่าน, พะเยา และเชียงราย ความยาวประมาณ 584 กิโลเมตร (363 ไมล์) ด้านชายแดนไทย–พม่าช่วงจังหวัดเชียงราย และเชียงใหม่ ความยาวประมาณ 349 กิโลเมตร (217 ไมล์) รวมความยาวประมาณ 933 กิโลเมตร (580 ไมล์)
กองกำลังผาเมืองยังปฏิบัติงานในฐานะ กองอำนวยการรักษาความมั่นคงภายในภาค 3 ส่วนแยก 2 (กอ.รมน.ภาค 3 สย.2) อีกด้วย
ประวัติ

กองกำลังผาเมือง ก่อตั้งขึ้นในปี พ.ศ. 2538 ที่ตั้งเดิมอยู่ในค่ายสุริยพงษ์ อำเภอเมืองน่าน จังหวัดน่าน มีหน้าที่รับผิดชอบเพียง 3 จังหวัด คือ จังหวัดน่าน, อุตรดิตถ์ และพิษณุโลก กระทั่งปี พ.ศ. 2542 กองกำลังผาเมืองได้รับมอบหมายจากศูนย์ปฏิบัติการกองทัพบกให้ดูแลพื้นที่ด้านจังหวัดเชียงใหม่, เชียงราย และพะเยา ทำให้กองกำลังผาเมืองได้ย้ายที่ตั้งกองบัญชาการไปยังที่ตั้งปัจจุบันในตำบลช้างเผือก อำเภอเมืองเชียงใหม่ จังหวัดเชียงใหม่
สำหรับชื่อของกองกำลังผาเมืองนั้นตั้งชื่อมาจากหน่วยกำลังหลักของหน่วย คือกองพลทหารม้าที่ 1 ค่ายพ่อขุนผาเมือง อำเภอเมืองเพชรบูรณ์ จังหวัดเพชรบูรณ์
โครงสร้าง > หน่วยขึ้นตรง

กองกำลังผาเมือง ประกอบด้วยหน่วยขึ้นตรงต่อกองบัญชาการ ดังนี้
กองบังคับการกองกำลัง (บก.กกล.)
ฝกพ.กกล., ฝขว.กกล., ฝยก.กกล., ฝกบ.กกล., ฝ่ายกิจการพิเศษ
ชุดปฏิบัติการข่าวพิเศษ (ชป.ข่าวพิเศษ)
สำนักงานสนับสนุน (สสน.)
หมวดระวังป้องกัน (มว.รวป.)
หน่วยทหารสื่อสาร (หน่วย ส.)
หมวดลาดตระเวนระยะไกล (มว.ลว.ไกล)
ชุดทหารช่างกองกำลัง (ชุด ช.กกล.)
กองร้อยเคลื่อนที่เร็ว (ร้อย.คทร.)
ชุดประสานงานกิจการพลเรือน กองกำลัง (ชปส.กร.กกล.)
ชุดปฏิบัติการกิจการพลเรือน กองกำลังผาเมือง (ชป.กร.กกล.ผาเมือง)
หน่วยเฉพาะกิจทัพเจ้าตาก (หน่วยเฉพาะกิจกรมทหารม้าที่ 3 (ฉก.ม.3))
หน่วยเฉพาะกิจไชยานุภาพ (หน่วยเฉพาะกิจกรมทหารม้าที่ 5 (ฉก.ม.5))
โครงสร้าง > หน่วยขึ้นควบคุมทางยุทธการ

กองกำลังผาเมือง ประกอบด้วยหน่วยขึ้นควบคุมทางยุทธการ ดังนี้
หน่วนเฉพาะกิจกรมทหารพรานที่ 31
หน่วนเฉพาะกิจกรมทหารพรานที่ 32
กองบังคับการควบคุมทหารพรานศูนย์ปฏิบัติการกองทัพภาคที่ 3
หน่วยเรือรักษาความสงบเรียบร้อยตามลำแม่น้ำโขง เขตเชียงราย
หน่วยเฉพาะกิจตำรวจตระเวนชายแดนที่ 31
หน่วยเฉพาะกิจตำรวจตระเวนชายแดนที่ 32
หน่วยเฉพาะกิจตำรวจตระเวนชายแดนที่ 33
กองบังคับการควบคุม พพศ. (บก.ควบคุม พพศ.)
กองบังคับการควบคุมสกัดกั้นและปราบปรามยาเสพติดที่ 1 (บก.คปส.1)
ชุดปฏิบัติการ (ชป.)
กองบังคับการควบคุมสกัดกั้นและปราบปรามยาเสพติดที่ 3 (บก.คปส.3)
ชุดปฏิบัติการ (ชป.)
ชุดสนับสนุนทางอากาศโดยตรงที่ 30 (ซสอต.30)
ชุดปฏิบัติการข่าว กองกำลัง (ชปข.กกล.)
ส.วจ.ฝาง
ส.วจ.เชียงคำ
ส.วจ.ร่มเกล้า
ชุดโทรคมนาคม
ศูนย์ประสานงานพื้นที่เพื่อความมั่นคงโครงการร้อยใจรักษ์บ้านห้วยส้าน (ศป.พมพ.บ้านห้วยส้าน)
โครงสร้าง > หน่วยขึ้นสมทบ

กองกำลังผาเมือง ประกอบด้วยหน่วยขึ้นสมทบ ดังนี้
กองบังคับการควบคุมสกัดกั้นและปราบปรามยาเสพติดที่ 2 (บก.คปส.2)
ชุดปฏิบัติการ (ชป.)
กองบังคับการควบคุมสกัดกั้นและปราบปรามยาเสพติดที่ 4 (บก.คปส.4)
ชุดปฏิบัติการ (ชป.)
หมวดบรรทุกต่าง (มว.บต.)
หมวดสุนัขทหาร (มว.สท.)
โครงสร้าง > หน่วยสนับสนุนโดยตรง

กองกำลังผาเมือง ประกอบด้วยหน่วยสนับสนุนโดยตรง ดังนี้
ชุดปฏิบัติการบินทหารบก (ชปบ.ทบ.)
ชุดเฝ้าตรวจชายแดนที่ 1 (ชฝด.1)
หน่วยข่าวกรองทางทหาร (ขกท.)
โครงสร้าง > พื้นที่รับผิดชอบ

หากแบ่งพื้นที่รับผิดชอบรายจังหวัด จะสามารถแบ่งได้ ดังนี้
รับผิดชอบพื้นที่ชายแดนจังหวัดเชียงใหม่
หน่วยเฉพาะกิจไชยานุภาพ (หน่วยเฉพาะกิจกรมทหารม้าที่ 5)
4 กองร้อยทหารม้า
5 กองร้อยทหารพราน
2 กองร้อยตำรวจตระเวนชายแดน
รับผิดชอบพื้นที่ชายแดนจังหวัดเชียงราย และจังหวัดพะเยา
หน่วยเฉพาะกิจทัพเจ้าตาก (หน่วยเฉพาะกิจกรมทหารม้าที่ 3)
4 กองร้อยทหารม้า
9 กองร้อยทหารพราน
2 กองร้อยตำรวจตระเวนชายแดน
รับผิดชอบพื้นที่ชายแดนจังหวัดน่าน
หน่วยเฉพาะกิจกรมทหารพรานที่ 32
5 กองร้อยทหารพราน
หน่วยเฉพาะกิจตำรวจตระเวนชายแดนที่ 32
2 กองร้อยตำรวจตระเวนชายแดน
รับผิดชอบพื้นที่ชายแดนจังหวัดอุตรดิตถ์ และจังหวัดพิษณุโลก
หน่วยเฉพาะกิจกรมทหารพรานที่ 32
หน่วยเฉพาะกิจตำรวจตระเวนชายแดนที่ 31
1 กองร้อยทหารพราน ในอุตรดิตถ์
3 กองร้อยตำรวจตระเวนชายแดน ในอุตรดิตถ์
1 กองร้อยทหารพราน ในพิษณุโลก
1 กองร้อยตำรวจตระเวนชายแดน ในพิษณุโลก
รับผิดชอบพื้นที่แม่น้ำโขง
หน่วยเรือรักษาความสงบเรียบร้อยตามลำแม่น้ำโขง เขตเชียงราย
ภารกิจ

กองกำลังผาเมือง มีภารกิจในการป้องกันชายแดนในพื้นที่ตั้งแต่ต่อเนื่องจากอำเภอปาย จังหวัดแม่ฮ่องสอน ตั้งแต่จังหวัดเชียงใหม่, เชียงราย, พะเยา, น่าน, อุตรดิตถ์ และพิษณุโลก บรรจบกับพื้นที่อำเภอนาแห้ว จังหวัดเลย รวม 24 อำเภอ รวมระยะทางตลอดแนวชายแดนยาว 933 กิโลเมตร (580 ไมล์)
การปฏิบัติที่สำคัญของกองกำลังผาเมืองคือการปกป้องพื้นที่อธิปไตย การป้องกันปราบปรามยาเสพติดในพื้นที่ชายแดน การลักลอบตัดไม้ทำลายป่า การลักลอบค้าอาวุธสงคราม สกัดกั้นสินค้าหนีภาษี การโจรกรรมรถและการหลบหนีเข้าเมืองผิดกฎหมายของแรงงานต่างด้าว
ฐานปฏิบัติการ

ฐานปฏิบัติการของกองกำลังผาเมืองตามที่มีการเปิดเผยและเผยแพร่ผ่านสื่อมวลชน ได้แก่
ฐานปฏิบัติการกิ่วฮุง - อำเภอแม่อาย  จังหวัดเชียงใหม่
ฐานปฏิบัติการปางหนุน - อำเภอแม่ฟ้าหลวง จังหวัดเชียงราย
ฐานปฏิบัติการบ้านนอแล - บริเวณดอยอ่างขาง จังหวัดเชียงใหม่
หมวดของ กองร้อยทหารม้าที่ 3 กองบังคับการควบคุมผาดำ หน่วยเฉพาะกิจไชยานุภาพ
ฐานปฏิบัติการกู่เต็งนาโย่ง - ตำบลเวียงพางคำ อำเภอแม่สาย จังหวัดเชียงราย
หมวดกองร้อยทหารม้าที่ 3
ดูเพิ่ม

กรณีพิพาทกู่เต็งนาโย่ง
ชายแดนไทย–ลาว
ชายแดนพม่า–ไทย
กองกำลังสุรศักดิ์มนตรี
แหล่งข้อมูลอื่น

กองกำลังผาเมือง/กองอำนวยการรักษาความมั่นคงภายในภาค 3 ส่วนแยก 2 ที่เฟซบุ๊ก
หลักอ้างอิงเขตแดนในอำเภอแม่สาย จังหวัดเชียงราย
ฐานปฏิบัติการดอยช้างมูบ เป็นพื้นที่ของกองกำลังผาเมืองที่เปิดให้ประชาชนเข้ามาเยี่ยมชมและท่องเที่ยวได้ในยามสงบเนื่องจากมีความสวยงาม
ฐานปฏิบัติการบ้านนอแล อยู่ใกล้เคียงบริเวณดอยอ่างขาง จังหวัดเชียงใหม่
จักรพรรดิฮันเซ

จักรพรรดิฮันเซ (ญี่ปุ่น: 反正天皇; โรมาจิ: Hanzei-tennō) มีอีกพระนามว่า จักรพรรดิฮันโชะ เป็นจักรพรรดิญี่ปุ่นองค์ที่ 18 ตามลำดับการสืบราชบัลลังก์แบบบดั้งเดิม ทั้งโคจิกิและนิฮงโชกิ (เรียกรวมกันเป็น คิกิ) บันทึกเหตุการณ์ที่อ้างว่าเกิดขึ้นในช่วงชีวิตของฮันเซ แม้ว่าไม่สามารถระบุวันที่แน่นอนเกี่ยวกับพระชนมชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ระหว่าง ค.ศ. 406 ถึง 410 บรรดานักประวัติศาสตร์ระบุว่า แม้ไม่มีอะไรน่าสนใจเกิดขึ้นในรัชสมัยอันสั้นของฮันเซ แต่พระองค์มีพระสนมตามยศศักดิ์ ซึ่งเป็นประเพณีที่นำเข้าจากจีน
ฮันเซสวรรคตในช่วง ค.ศ. 410 โดยไม่ได้แต่งตั้งรัชทายาท ทำให้บรรดาเสนาบดีต้องแต่งตั้งผู้สืบทอดตำแหน่ง นักประวัติศาสตร์สมัยใหม่ให้ข้อสรุปว่าตำแหน่ง "จักรพรรดิ" กับพระนาม "ฮันเซ" เป็นพระนามที่คนรุ่นหลังตั้งให้เพื่ออธิบายถึงพระองค์ และยังมีความเห็นพ้องกันทั่วไปเกี่ยวกับการมีตัวตนตามข้อเท็จจริงของฮันเซ
เรื่องราวยุคกึ่งก่อนประวัติศาสตร์

ในคิกิบันทึกไว้ว่าฮันเซเสด็จพระราชสมภพจากเจ้าหญิงอิวะ (ญี่ปุ่น: 磐之媛命; โรมาจิ: Iwa no hime no Mikoto) ในช่วง ค.ศ. 352 และได้รับพระราชทานนามว่า มิซูฮาวาเกะ (ญี่ปุ่น: 瑞歯別; โรมาจิ: Mizuhawake) โดยเป็นพระราชโอรสองค์ที่สามในจักรพรรดินินโตกุ และพระอนุชาในจักรพรรดิริจู วลี มิซุ ฮะ ในพระนาม มิซูฮาวาเกะ แปลว่า พระทนต์งาม เนื่องจากกล่าวกันว่าพระองค์มี "พระทนต์ใหญ่พิเศษ" ที่สวยงาม "ดั่งกระดูกชิ้นเดียว" และมีขนาดเท่ากันหมด ข้อมูลจากโคจิกิแห่งเดียวอ้างความสูงเต็มที่ของจักรพรรดิฮันเซที่ 9 ft 2.5 in (2.81 m) หลังนินโตกุสวรรคตไม่นาน เจ้าชายซูมิโนเอะ โนะ นากัตสึ (ญี่ปุ่น: 住吉仲皇子) พระเชษฐา พยายามลอบปลงพระชนม์ เจ้าชายโอเอโนอิซาโฮวาเกะ (ญี่ปุ่น: 大兄去来穂別尊; ริจู) พระเชษฐาองค์โต มิซูฮาวาเกะสามารถติดสินบนบริวารคนหนึ่งของนากัตสึให้สังหารตัวนากัตสึเพื่อพิสูจน์ความจงรักภักดีต่อจักรพรรดิในอนาคต
นิฮงโชกิรายงานว่า ริจูข้ามพระราชโอรสธิดาของตัวพระองค์เองเพื่อให้มิซูฮาวาเกะ พระอนุชาของพระองค์ เป็นมกุฎราชกุมารใน ค.ศ. 401 โดยให้เหตุผลว่าดอกทาจิฮิร่วงลงในบ่อที่ให้พระนามมิซูฮาวาเกะเป็นรัชทายาทองค์ถัดไป มิซูฮาวาเกะประกาศตนเป็น "จักรพรรดิฮันเซ" หลังริจูสวรรคตใน ค.ศ. 405 และขึ้นครองราชบัลลังก์ในช่วงปีถัดมา หลังขึ้นครองราชย์ไม่นาน ฮันเซให้สึโนะ-ฮิเมะ (ญี่ปุ่น: 津野媛; โรมาจิ: Tsuno-hime) เป็น "พระสนมเอก" และ โอโตะ-ฮิเมะ (ญี่ปุ่น: 弟媛; โรมาจิ: Oto-hime) พระกนิษฐภคินี เป็นพระมเหสี จักรพรรดินีสองพระนางให้กำเนิดพระราชโอรสธิดารวม 4 พระองค์ แบ่งเป็นพระราชโอรส 2 พระองค์ และพระราชธิดา 2 พระองค์ ในรัชสมัยจักรพรรดิฮันเซ พระองคฺปกครองจากพระราชวังชิบางากิ โนะ มิยะที่ทาจิฮิในแคว้นคาวาจิ (ปัจจุบันอยู่ที่มัตสึบาระ จังหวัดโอซากะ) ในช่วง 5 ปีพบเจอแต่ความสงบ จนกระทั่งจักรพรรดิฮันเซสวรรคตอย่างสงบในพระราชวังช่วง ค.ศ. 410 โดยไม่ได้แต่งตั้งรัชทายาท (มกุฎราชกุมาร) บรรดาเสนาบดีแก้ปัญหานี้ในภายหลังด้วยการเลือกอิงเงียว พระราชโอรสองค์เล็กสุดของจักรพรรดินินโตกุ ขึ้นเป็นจักรพรรดิองค์ถัดไป
การประเมินทางประวัติศาสตร์

นักประวัติศาสตร์จัดให้ฮันเซเป็นผู้ปกครองในช่วงต้นคริสต์ศตวรรษที่ 5 ที่โดยทั่วไปยอมรับถึงการมีตัวตนว่าเป็นข้อเท็จจริง ฟรานซิส บริงก์ลีย์ นักวิชาการ จัดให้จักรพรรดิฮันเซอยู่ในกลุ่ม "กษัตริย์ในยุคกึ่งก่อนประวัติศาสตร์" แต่สังเกตว่ารัชสมัยอันสั้นของพระองค์ "ไม่มีความโดดเด่นในเรื่องใดเลย" ยกเว้นหลักฐานทางอ้อมที่แสดงว่าราชสำนักญี่ปุ่นเริ่มรับเอาธรรมเนียมจีนมาใช้
อ่านเพิ่ม

Aston, William George. (1896). Nihongi: Chronicles of Japan from the Earliest Times to A.D. 697. London: Kegan Paul, Trench, Trubner.  OCLC 448337491
Brown, Delmer M. and Ichirō Ishida, eds. (1979). Gukanshō: The Future and the Past. Berkeley: University of California Press. ISBN 978-0-520-03460-0;  OCLC 251325323
Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
Titsingh, Isaac. (1834). Nihon Ōdai Ichiran; ou, Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  OCLC 5850691
Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ISBN 978-0-231-04940-5;  OCLC 59145842
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สหรัฐ  ญี่ปุ่น 
อนุสรณ์สถานศาลเจ้าชินโตและสุสานที่อุทิศแด่จักรพรรดิฮันเซ
พระครูวรเวทมุนี (อี๋ พุทฺธสโร)

| พระครูวรเวทมุนี (อี๋ พุทฺธสโร) |
| --- | --- |
ลพ.อี๋ วัดสัตหีบ
ชื่ออื่น: หลวงพ่ออี๋
ส่วนบุคคล
เกิด: 1 ตุลาคม พ.ศ. 2408
มรณภาพ: 20 กันยายน พ.ศ. 2498
ตำแหน่งชั้นสูง
ที่อยู่: วัดสัตหีบ ชลบุรี
อุปสมบท: พ.ศ. 2433
ตำแหน่ง: อดีตเจ้าอาวาสวัดสัตหีบ อดีตเจ้าคณะตำบลสัตหีบ และอดีตเจ้าคณะแขวงกิ่งอำเภอสัตหีบ
พระครูวรเวทมุนี หรือ หลวงพ่ออี๋ ฉายา พุทฺธสโร เป็นพระเกจิอาจารย์ อดีตเจ้าอาวาสวัดสัตหีบ จังหวัดชลบุรี
ประวัติ

พระครูวรเวทมุนี มีนามเดิมว่า อี๋ ทองขำ  เกิดเมื่อวันที่ 1 ตุลาคม พ.ศ. 2408 ตรงกับวันอาทิตย์ขึ้น 11 ค่ำ เดือน 11 ปีฉลู ตรงกับปลายรัชสมัยของพระบาทสมเด็จพระจอมเกล้าเจ้าอยู่หัว เป็นบุตรของนายขำ และนางเอียง ทองขำ ที่บ้านตำบลสัตหีบ กิ่งอำเภอสัตหีบ จังหวัดชลบุรี
อุปสมบท

เมื่ออายุได้ 25 ปี ท่านได้อุปสมบท ณ วัดอ่างศิลานอก (ซึ่งปัจจุบันได้ยุบรวมเป็นวัดอ่างศิลาเดียววัดเดียว) โดยมีพระอุปัชฌาย์คือพระอธิการจั่น จนฺทสโร วัดเสม็ด พระอาจารย์ทิมเป็นพระกรรมวาจารจารย์
และพระอาจารย์แดงเป็นพระอนุสาวนาจารย์ ได้ฉายาให้ว่า พุทฺธสโร
ได้อยู่ศึกษาธรรมมะและเวทมนตร์ต่าง ๆ กับพระอาจารย์แดงถึง 6 พรรษา กอ่นไปฝากตัวเป็นศิษย์พระครูพิพัฒนิโรธกิจ (ปาน) วัดคลองด่าน ซึ่งช่วงนั้นมีชื่อเสียงมาก และท่านยังได้ออกธุดงควัตรไปทั่วทุกภาคของประเทศไทย เมื่อบังเกิดความกล้าแข็งทางจิต สัมฤทธิ์ในธรรมแล้ว จึงเดินทางกับมาสร้างวัดสัตหับขึ้น ใช้เวลาเพียง 5 ปีจึงสมบูรณ์ ท่านได้ใช้วิชาอาคมอันแก่กล้ามาสร้างและปลุกเสกเครื่องรางของขลังต่าง ๆ มาแจกกับศิษยานุศิษย์
ลูกศิษย์ที่มีชื่อเสียง

ผู้ที่ทำหน้าที่ช่วยหลวงพ่ออี๋ ลงอักขระ และสืบทอดวิชาทำปลัดขิกได้แก่ อาจารย์บรรจบ (น้องชายแท้ๆ หลวงพ่ออี๋), หลวงตาจำเนียร สุขรุ่ง วัดสัตหีบ, หลวงพ่อหงุ่น วัดสัตหีบ, อาจารย์มั่น กิโล 10 นั้นคือรายนามศิษย์ที่อาศัยอยู่ภายในอารามเดียวกับหลวงพ่ออี๋
สำหรับศิษย์ที่มาขอเรียนวิชากับท่าน และออกไปทำปลัดขิกจนมีชื่อเสียงในเวลาต่อมา คือ หลวงพ่อทองอยู่ จนฺทสาโร วัดบางเสร่คงคาราม จ.ชลบุรี หลวงพ่อลั้ง วัดอัมพาราม จ.ชลบุรี, หลวงพ่อสัมฤทธิ์ วัดอู่ทอง จ.สุพรรณบุรี, หลวงพ่อกี๋ วัดหูช้าง จ.นนทบุรี, หลวงพ่อเปี่ยม วัดทุ่งเหียง จ.ชลบุรี, หลวงปู่ทิม วัดละหารไร่, หลวงพ่อเริ่ม วัดจุกกะเฌอ จ.ชลบุรี, หลวงพ่อหันต์ วัดปากน้ำพังราช จ.ระยองและรูปสุดท้ายที่ได้วิชาในช่วงท้ายของอายุของของหลวงพ่ออี๋ คือ หลวงพ่อชม วัดโป่ง จ.ชลบุรี
งานปกครอง

พ.ศ. 2467 ได้รับแต่งตั้งให้เป็นเจ้าคณะตำบลสัตหีบ
พ.ศ. 2467 เป็นพระอุปัชฌาย์
พ.ศ. 2484 ได้รับแต่งตั้งให้เป็นเจ้าคณะแขวงกิ่งอำเภอสัตหีบ
สมณศักดิ์

เป็นพระครูประทวนสมณศักดิ์
พ.ศ. 2484 เป็นพระครูสัญญาบัตรที่ พระครูวรเวทมุนี
มรณภาพ

หลวงพ่ออี๋มรณภาพในท่านั่งสมาธิเมื่อวันที่ 20 กันยายน พ.ศ. 2489 ตรงกับรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สิริอายุได้ 80 ปี 354 วัน
ท่าอากาศยานนานาชาติเบอร์มิงแฮม

ท่าอากาศยานนานาชาติเบอร์มิงแฮม (Birmingham International Airport) (IATA: BHX, ICAO: EGBB) เป็นท่าอากาศยานนานาชาติที่ตั้งอยู่ห่างจากใจกลางเมืองเบอร์มิงแฮมไปทางตะวันออกเฉียงใต้ 5.5 nautical mile ที่หมู่บ้าน Bickenhill ใน Metropolitan Borough of Solihull มณฑล West Midlands อังกฤษ ใน พ.ศ. 2550 จัดว่าเป็นท่าอากาศยานที่คับคั่งเป็นอันดับที่หกในสหราชอาณาจักร รองจากท่าอากาศยานลอนดอนฮีทโธรว์ ท่าอากาศยานลอนดอนแกตวิค ท่าอากาศยานลอนดอนสแตนสเตด ท่าอากาศยานแมนเชสเตอร์ และท่าอากาศยานลอนดอนลูตอน
ท่าอากาศยานนานาชาติเบอร์มิงแฮมมี Public Use Aerodrome Licence (Number P451) จาก Civil Aviation Authority ที่อนุญาตให้ทำการบินสำหรับการขนส่งผู้โดยสารเชิงพาณิชย์หรือสำหรับการฝึกสอนบิน
ท่าอากาศยานตั้งอยู่ติดกับ  M42 motorway และ A45 main road เชื่อมต่อกับสถานีรถไฟ Birmingham International ด้วยรถไฟยกระดับ AirRail Link สาย West Cost Main
ใน พ.ศ. 2550 ท่าอากาศยานมีจำนวนผู้โดยสาร 9,627,589 คน เป็นท่าอากาศยานที่มีจำนวนผู้โดยสารเพิ่มขึ้นมากที่สุดในสหราชอาณาจักรใน พ.ศ. 2550 รองรับเที่ยวบินภายในสหราชอาณาจักร ยุโรป อนุทวีปอินเดีย ตะวันออกกลาง อเมริกาเหนือ และแคริบเบียน
ประวัติ

ท่าอากาศยานเปิดให้บริการที่หมู่บ้าน Elmdon เมื่อวันที่ 8 กรกฎาคม พ.ศ. 2482 ถือครองและดำเนินงานโดย Birmingham City Council ในระหว่างสงครามโลกครั้งที่สอง Air Ministry ได้ให้ RAF ใช้ท่าอากาศยานเพื่อจุดประสงค์ทางการทหาร ในช่วงนี้แนวสนามหญ้าเดิมได้ถูกเปลี่ยนเป็นทางวิ่ง 2 ช่อง ช่องหนึ่งมีทิศทาง 06/24 ยาว 753 เมตร อีกช่องหนึ่งมีทิศทาง 15/33 ยาว 1,271 เมตร ท่าอากาศยานเปิดให้ใช้งานสำหรับพลเรือนอีกครั้งเมื่อเดือนกรกฎาคม พ.ศ. 2489 โดยยังอยู่ในการควบคุมของรัฐบาล
ในช่วงหลังสงคราม ท่าอากาศยานได้เป็นสถานที่จัดกิจกรรมต่างๆ อย่างเช่น Air fairs และ Air races ต่อมาเมื่อวันที่ 1 มกราคม พ.ศ. 2503 City of Birmingham ได้กลับเข้าดำเนินงานท่าอากาศยานอีกครั้ง และมีอำนาจเต็มเมื่อวันที่ 1 เมษายน ในปีเดียวกัน ต่อมาใน พ.ศ. 2504 อาคารผู้โดยสารแห่งใหม่ได้เปิดขึ้นเพื่อรองรับผู้โดยสารระหว่างประเทศ และใน พ.ศ. 2510 ทางวิ่งหลักได้ถูกขยายออกเป็น 7,400 ฟุตเพื่อรองรับเครื่องบินไอพ่น
สายการบินและจุดหมายปลายทาง > อาคาร 1

| สายการบิน | จุดหมายปลายทาง |
| --- | --- |
Aer Arann: Waterford
Aer Lingus: Cork, ดับลิน
แอร์ฟรานซ์ operated By Brit Air: Lyon
Air France operated By CityJet: ปารีส
แอร์มอลตา: มอลตา
แอร์สโลวาเกีย: Bratislava
Bmibaby: Alicante, อัมสเตอร์ดัม, บาร์เซโลนา [seasonal], Belfast-International, Edinburgh, Faro, เจนีวา [seasonal], Glasgow-International, Grenoble [seasonal; begins 19 December], Knock, Málaga, Murcia, Newquay [seasonal], Nice [seasonal], Palma de Mallorca, ปราก
BMI Regional: Aberdeen
บรัสเซลส์แอร์ไลน์: บรัสเซลส์
City Airline: Gothenburg-Landvetter
Continental Airlines: Newark
ไซปรัสแอร์เวย์: Larnaca, Paphos
Cyprus Turkish Airlines: Dalaman, Ercan [seasonal]
Eastern Airways: Isle of Man, Newcastle
EasyJet: เจนีวา [seasonal], Grenoble [seasonal]
เอมิเรตส์: ดูไบ
Hellenic Imperial Airways: เอเธนส์, เจดดาห์ [begins 4 July]
เคแอลเอ็ม: อัมสเตอร์ดัม
KLM operated By KLM Cityhopper: อัมสเตอร์ดัม
ลุฟต์ฮันซา: Düsseldorf, แฟรงค์เฟิร์ต, มิวนิก
Lufthansa Regional operated by Eurowings: Düsseldorf
Lufthansa Regional operated by Lufthansa CityLine: มิวนิก
มาฮานแอร์: เตหะราน-Imam Khomeini [begins 3 July]
Monarch Airlines: Alicante, Almeria [seasonal], Arrecife, Faro, Ibiza [seasonal], Larnaca, Mahon [seasonal], Málaga, Murcia [seasonal], Palma de Mallorca, Tenerife-South
ปากีสถานอินเตอร์เนชันแนลแอร์ไลน์: อิสลามาบาด
Scandinavian Airlines System: โคเปนเฮเกน
สวิสอินเตอร์เนชันแนลแอร์ไลน์ operated by Swiss European Air Lines: ซูริค
Swiss operated By Helvetic Airways: ซูริค
เตอร์กิชแอร์ไลน์: อิสตันบูล-Atatürk
เติร์กเมนิสถานแอร์ไลน์: Ashghabat
ยูเอสแอร์เวย์: ฟิลาเดลเฟีย [seasonal]
สายการบินและจุดหมายปลายทาง > Terminal 1 charter services

All charter services operate from T1
| Airlines | Destinations |
| --- | --- |
แอร์เบอร์ลิน: Hanover [charter], Paderborn/Lippstadt [charter]
Air Transat: โตรอนโต-Pearson
BH Air: Bourgas, Plovdiv, Varna
Eurocypria Airlines: Larnaca, Paphos
Koral Blue Airlines: Hurghada, Sharm el-Sheikh
Monarch Airlines: Arrecife, Bourgas, Calgary, Corfu, เจนีวา, Heraklion, Kittila, Las Palmas de Gran Canaria, Paphos, Tenerife-South, Zakynthos
Onur Air: Antalya, Bodrum, Dalaman, Izmir
Thomas Cook Airlines: Alicante, Antalya, Arrecife, Banjul [begins 3 November], Bodrum, Corfu, Dalaman, Faro, Fuerteventura, Girona, Herakion, Hurghada, Ibiza, Izmir, Kefalonia, Kos, Larnaca, Las Palmas de Gran Canaria, Málaga, Malta, Minorca, Monastir, Palma de Mallorca, Paphos, Reus, Rhodes, Sharm el-Sheikh, Skiathos, Tenerife-South, Toronto-Pearson, Zakynthos
Thomson Airways: Acapulco, Agadir, Alghero, Alicante, Antalya, Arrecife, Aruba, Arrecife, Barbados, Bastia, Bodrum, Bourgas, Cancun, Chania, Corfu, Dalaman, Faro, Fuerteventura, Funchal, เจนีวา, Gerona, Goa [seasonal], Grenoble, Heraklion, Ibiza, Innsbruck, Kavala, Kefalonia, Kos, La Romana, Larnaca, Las Palmas de Gran Canaria, ลักซอร์, Lyon, Málaga, มอลตา, Minorca, Monastir, Montego Bay, เนเปิลส์, Orlando-Sanford, Palma de Mallorca, Paphos, Puerto Plata, Punta Cana, Pula, Reus, Sal, Salzburg, Sharm el-Sheikh, Skiathos, Sofia, Taba, Tenerife-South, Thessaloniki, Turin, เวนิส-Marco Polo, Verona, Zakynthos
Viking Airlines: Heraklion